ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 13/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Jatkan edelleen opetusta opetuslapseudesta ja evankelioinnista.
Tämä on voimallista. Tätä Kristuksen ruumis tarvitsee.
Sen on opittava tekemään opetuslapsia.
Jos tekisimme opetuslapsia emmekä vain käännyttäisi, se muuttaisi kaiken.
Se muuttaisi maamme, seurakuntien ja yksilöiden elämän.
Tiedän, että nuo ovat isoja väitteitä, mutta uskon niin koko sydämestäni.
Haluan puhua jakeista, joiden kautta Herra kehotti minua -
perustamaan raamattukoulun. Hän puhui tästä jo vuosia -
ennen kuin ymmärsin, että raamattu- koulu oli oikea tapa toteuttaa tämä.
En enää yrittänyt saada ihmisiä ottamaan vastaan hetkellisiä ihmeitä, -
vaan aloin opettaa heille järjestelmällisesti, -
kuinka kasvaa uskossa, jotta Jumala toimisi suoraan heidän kauttaan.
Ehkä olet huomannut, että suurin osa Herran palvelijoista ei toimi näin.
He haluavat saada ihmiset tulemaan kokoukseen, sytyttää heidät -
ja lisätä heidän uskoaan, jotta he voivat kokea ihmeen sillä hetkellä -
heidän voitelunsa ja palvelutyönsä kautta. He haluavat nähdä ihmeitä.
Herra on muuttanut minua niin, että yritän opettaa ihmisille, -
kuinka he voivat saada ihmeitä suoraan Jumalalta.
Kyse ei ole hetken hurmoksesta vaan prosessista, -
jossa heistä tulee opetuslapsia. Jo vuosikymmeniä sitten siirryin -
evankelioinnista opetuslasten tekemiseen. Haluan opettaa uskovia, -
jotta he kasvaisivat ja kuulisivat Jumalaa suoraan.
Herra näytti minulle näiden jakeiden kautta, kuinka voisimme perustaa -
raamattukoulun ja tehdä opetuslapsia.
2. Tim. 2:1. "Vahvistu siis, poikani, siinä armossa, -
joka on Kristuksessa Jeesuksessa."
Voisin saarnata tästä pitkään. Tätä Herra teki elämässäni noin 20 vuotta.
Hän opetti minulle armostaan. Olin ennen fariseus -
ja yritin ansaita Jumalan suosiota suorituksillani.
Ne olivat paremmat kuin monilla, mutteivät silti riittäneet.
Jumala näytti minulle, että olin turhautunut ja kova tuomitsemaan.
Hän kosketti minua armollaan ja rakkaudellaan teoistani riippumatta.
Noin 20 vuotta opettelin Jumalan armoa ja suhdetta Häneen, -
joka perustui Hänen hyvyyteensä, ei minun.
Seuraava jae: "Ja minkä olet kuullut minulta ja minkä monet -
ovat todistaneet, usko se luotettaville miehille, -
jotka sitten ovat soveliaita muitakin opettamaan."
Tämä jae on koko raamattukoulujärjestelmämme pohja.
Meillä ei ole vain yhtä koulua täällä Colorado Springsissä, -
vaan 18 koulua eri puolilla maailmaa.
Tämän vuoden loppuun mennessä niitä tulee olemaan yli 33.
Niitä on Etelä-Amerikassa, Intiassa, Australiassa, Etelä-Afrikassa, -
Ugandassa, Saksassa, Puolassa, Venäjällä, kaikkialla maailmassa.
Luvussa ei ole mukana kouluja, joita omat koulumme perustavat.
Meillä on kohta 33 koulua, jotka ovat vastuussa suoraan meille.
Niitä johtavat entiset oppilaamme, ja näiden koulujen opiskelijat -
perustavat vuorostaan kouluja, jotka ovat niiden alaisuudessa.
Tämä toinen raamattukoulusukupolvi ei ole mukana tässä luvussa.
Kaikkien koulujemme periaatteena on jakeen 2. Tim. 2:2 mukaan, -
että Herra haluaa minun opettavan asiat, joista Hän on puhunut minulle, -
luotettaville miehille ja naisille, jotka pystyvät opettamaan muitakin.
Toimin siis radikaalisti eri tavalla kuin suurin osa Kristuksen ruumiista.
Suurin osa Herran palvelijoista on Jumalan täyttämiä yksilöitä, -
joiden luo ihmiset tulevat saadakseen jotain Jumalalta.
Älkää nyt ymmärtäkö minua väärin.
Kristuksen ruumiissa on kyllä ihmisiä, joilla on erityinen voitelu.
Jakeissa 1. Kor. 12:4―11 sanotaan, että joillakin on parantamisen lahja, -
toisilla ihmeiden tekemisen tai uskon lahja.
On ihmisiä, joiden kautta ihmeiden kuuluukin virrata suoraan.
Minulla ei ole noita lahjoja, mutta en vähättele niitä, joilla on.
Joidenkin luo ihmisten kuuluukin mennä saamaan osansa voitelusta, -
joka heillä on.
Minusta se ei kuitenkaan ole tärkein tapa saada Jumalalta paranemisia, -
menestystä, vapautusta, iloa, rauhaa tai jotain muuta.
Jumala ei halua, että ensisijaisesti juoksemme jonkun luo, -
jolla on voitelu, saadaksemme Häneltä jotain.
Entä jos ainoa tapa saada jotain Jumalalta olisi tulla opetuslapseksi -
ja olla niin täynnä Jumalaa, että voisimme parantua itseksemme?
Jos menestyisimme vain, koska tunnemme Sanan niin hyvin -
tai kokisimme iloa ja rauhaa vain, kun olemme niin vahvoja Sanassa, -
mitä tapahtuisi ihmiselle, jolla on vain viikko elinaikaa?
Uskoontulosta menee pari kolme vuotta, -
ennen kuin mielemme on uudistunut ja olemme päässeet katkeruudesta.
Jos jollakulla on vain viikko elinaikaa ja hänelle kerrotaan, -
että hän voi saada Jumalalta jotain vasta parin vuoden kuluttua, -
kun hänestä on tullut opetuslapsi ja hän tuntee Sanan hyvin, -
mitä hänelle tapahtuu?
Siinä tapauksessa hän olisi tuomittu kuolemaan.
Hän ehkä pääsisi taivaaseen, mutta jos opetuslapseus -
olisi ainoa tapa saada kokea Jumalan ihmeitä, -
entäpä ihmiset, jotka tulevat Hänen luokseen, kun elämä on jo raunioina?
Herra rakastaa heitä ja haluaa auttaa, vaikkei heillä olekaan aikaa -
käyttää paria vuotta mielensä uudistamiseen.
Sen vuoksi he saattaisivat masentua ja jättää Herran kokonaan.
Siksi Herra on antanut joillekuille erityisen voitelun, -
jotta kuolemansairaat ihmiset, jotka ovat juuri tulleet uskoon -
voivat mennä heidän luokseen ja parantua heidän voitelunsa kautta.
On ihmisiä, joilla on parantamisen tai ihmeiden tekemisen lahja.
En mainitse nimiä, mutta on ihmisiä, -
joilla on yliluonnollisia lahjoja, ja ihmiset parantuvat heidän kauttaan.
Minäkin kävin alkuvaiheessa Katherine Kuhlmanin kokouksissa.
Hänellä oli Herran voitelu, ja siellä tapahtui yliluonnollisia asioita.
Hakeuduin hänen kokouksiinsa, ja ne olivat mahtavia.
Uskon, että tänäänkin on ihmisiä, joilla on tällainen erityinen voitelu.
En vähättele sitä, mutta minusta nuo asiat on tarkoitettu sitä varten, -
että saamme apua hätätilanteessa, kun emme ole vielä kasvaneet.
Herra ei halua meidän kamppailevan tai nääntyvän kuoliaaksi vain siksi, -
ettei meillä ole ollut aikaa kasvaa.
Hän rakastaa meitä ja nostaa siksi ihmisiä, joilta voimme saada apua.
Jumala ei kuitenkaan koskaan tarkoittanut, että tämä korvaisi sen, -
että meistä itsestämme tulee opetus- lapsia. Se on vain väliaikainen apu.
Sen on tarkoitus pitää meidät hengissä ja toimintakykyisinä, -
kunnes meistä tulee opetuslapsia ja saamme saman suoraan Jumalalta.
En halua loukata ketään vaan näyttää, missä olemme menneet vikaan.
En pidä ajatuksesta, että ihmiset jaetaan maallikoihin ja papistoon.
En pidä siitä, joillakuilla on kaulus väärin päin ja pääsy Jumalan luo, -
ja maallikoiden on mentävä heidän luokseen kuullakseen Jumalaa -
ja voidakseen parantua.
Jos tarvitset apua avioliittosi eheyttämiseksi, tarvitset papin -
välittäjäksi itsesi ja Jumalan välille. Ei Jumala suunnitellut asioita näin.
Herra haluaa, että me jokainen kasvamme opetuslapsiksi, -
jotka voivat toimia itsenäisesti ja kulkea Jumalan voimassa.
Myönnä rehellisesti, että jos et ole tällaisessa tilanteessa, -
ja uskot enemmän lääkärien sanoja kuin Jumalan sanaa, -
olet matkalla oikeaan suuntaan, mutta et ole vielä perillä.
Silloin voit mennä näiden ihmisten luo ja imeä itseesi heidän voiteluaan.
Jos et ole vielä valmis, usko, että heidän rukouksensa voivat auttaa.
Minusta kaikki tämä on oikein, -
kunhan emme lakkaa kasvamasta ja tulemasta opetuslapsiksi.
Yritän sanoa, että seurakunta ei ole pitänyt opetuslapseutta -
eli siis sitä, että ihmiset jatkavat Sanassa, kunnes vapautuvat, -
jokaisen uskovan tavoitteena. Sitä on pidetty papeille kuuluvana asiana.
Maallikoiden on sen sijaan oltava riippuvaisia ammattilaiskristityistä.
Tämä on väärä asenne.
Jumala haluaa, että me kaikki voimme kuulla Hänen ääntään -
ja kulkea Hänen voimassaan.
Se ei kuulu vain harvoille profeetoille, pastoreille ja apostoleille.
Jakeissa Ef. 4:11―12 sanotaan, että apostolit, pastorit, -
profeetat ja opettajat ovat olemassa -
"tehdäkseen pyhät täysin valmiiksi palveluksen työhön".
Nämä palveluvirat on annettu uskovien valmistamiseksi, -
jotta he voivat tehdä työn. Jumala ei koskaan tarkoittanut, -
että vain papit olisivat tarpeeksi kypsiä johtaakseen muita uskoon -
ja rukoillakseen ihmisten puolesta, että Jumala parantaisi heidät.
Jumala antoi nuo lahjat, jotta jokainen yksilö voisi tehdä Herran työtä.
Eivät paimenet saa karitsoita, vaan lampaat.
Paimenten on tarkoitus hoitaa lampaita, jotta ne kasvavat, -
ovat terveitä ja toimintakykyisiä ja tuottavat lisää lampaita.
Kaikkien uskovien on tarkoitus johtaa ihmisiä Herran luo -
ja opetuslapseuttaa heitä, ja pastorien tehtävä on tukea heitä siinä.
Nämä ei yleensä ottaen toteudu Kristuksen ruumiissa.
En siis kritisoi joidenkin ihmisten erityistä voitelua, -
minullakin on voitelu opettamiseen ja toimin itsekin palveluvirassa, -
mutta minusta on väärin, etteivät ihmiset kasva uskossaan -
vaan tulevat vain luokseni ja elävät minun varassani.
He eivät halua uudistua mieleltään tai käsitellä lihallisuuttaan, -
jota saatana käyttää heitä vastaan.
He tekevät, mitä itse haluavat, eivät välttämättä syntiä, -
mutta ovat täysin keskittyneet harrastuksiinsa tai televisioon -
eivätkä kasva hengellisesti.
Kun he joutuvat vaikeuksiin, he juoksevat luokseni, jotta rukoilisin.
Rakastan ihmisiä ja autan heitä mielelläni, kun he tarvitsevat apua, -
mutta minua häiritsee se, että he korvaavat minulla suhteen Jumalaan.
Haluan auttaa teitä kasvamaan, ja tiedän, että pystytte siihen.
En silti usko, että olemme kuin saaria, jotka eivät kaipaa kenenkään apua, -
mutta meidän ei vain tulisi jäädä vauva-asteelle koko iäksemme.
Meidän ei tulisi joutua vielä 20 vuotta uskoontulon jälkeen -
pyytämään, että joku neuvoisi meitä ja rukoilisi puolestamme.
Samaa Paavali sanoi Timoteukselle: "Ja minkä olet kuullut minulta -
ja minkä monet ovat todistaneet, usko se luotettaville miehille, -
jotka sitten ovat soveliaita muitakin opettamaan."
Jokaisen, joka todella uskoo Jeesukseen, tulisi kasvaa uskossa, -
kunnes hän voi voittaa kaikki elämän vaikeudet ja paholaisen kiusaukset -
ja elää voittoisaa elämää.
Sitten hänen tulisi opettaa ne asiat, jotka toimivat hänen elämässään, -
muille ihmisille ja kouluttaa heitä.
Meillä saattaa olla kiusaus tehdä muut riippuvaisiksi itsestämme.
Saatamme olla kuin äiti, joka ei koskaan vieroita lapsiaan -
vaan pitää heidät riippuvaisina itsestään.
On monia Herran palvelijoita, jotka kiinnittävät huomion itseensä -
ja saavat ihmiset ajattelemaan, etteivät nämä pärjää ilman heitä.
He ovat epävarmoja ja haluavat kokea itsensä -
pidetyiksi ja tarpeellisiksi.
Evankeliumin julistajan pitäisi tavallaan julistaa itsensä työttömäksi.
Meidän pitäisi opettaa muille kaikki se, minkä Jumala on meille uskonut, -
jotta voisimme auttaa muita, kunnes he eivät enää tarvitse meitä.
Toki tarvitsemme kaikki toisiamme, mutta puhun nyt riippuvuudesta.
Ystävyys ja yhteys toki pysyvät, kuten perheessäkin.
Jos vanhemmilla on hyvä suhde lapsiinsa, he pysyvät ystävinä, -
vaikka lapset muuttaisivat pois kotoa, mutta lapset eivät saa jäädä kotiin, -
jossa vanhemmat huolehtivat heistä. Heidän pitää päästä omilleen.
Vanhempien tehtävä on katkaista napanuora ja jopa työntää heidät pois.
Lasten on kasvettava aikuisiksi.
Monet pastorit kuitenkin tekevät ihmiset riippuvaisiksi itsestään.
He kokevat, että vain heillä on erityinen voitelu ja puhuvat vain siitä.
He haluavat varmistaa työpaikkansa ja pönkittää omaa egoaan.
Vaikkemme olekaan pastoreita, saatamme päätyä siihen, -
että ihmisistä, jotka ovat tulleet uskoon meidän kauttamme, -
tulee riippuvaisia meistä.
Opetuslasten tekemisessä päämäärä on opettaa ihmisiä kasvamaan, -
jotta he voivat toimia itsenäisesti. Yhteys ja ystävyys voivat pysyä, -
mutta kyse ei saa olla vallasta tai manipuloinnista.
Olen nyt puhunut suuni puhtaaksi.
Tämä asia on päin mäntyä monissa seurakunnissa.
Puhuimme juuri tästä tänään.
En mene yksityiskohtiin, koska en halua kritisoida yksittäisiä henkilöitä.
Monet ihmiset, järjestöt ja verkostot haluavat rajoittaa sitä, -
mitä ihmiset saavat tehdä.
He haluavat estää ihmisiä ottamasta minuun yhteyttä, -
etteivät menettäisi heidän rahojaan tai vaikutusvaltaansa heihin.
Näillä rajoituksilla he yrittävät saada ihmiset riippuvaisiksi itsestään.
Palasin juuri Venäjältä ja Englannista, ja Duane Sheriff oli mukanani.
Duane jakoi siellä valtavasti omaa aineistoaan, -
ja nyt saan sähköposteja, joissa ihmiset kehuvat häntä.
Duane sanoi, ettei kukaan muu ollut koskaan markkinoinut häntä näin.
Haastattelin juuri paria järjestöä, annoin heidän mainostaa sivujaan -
ja rohkaisin ihmisiä ostamaan heidän kirjojaan tv-ohjelmassani.
He sanoivat, ettei kukaan muu ollut koskaan tehnyt mitään tuollaista.
"Et pelkää mainostaa toimintaamme."
En halua kerskailla tällä, mutta yritän sanoa, -
että olen päättänyt, etten halua tehdä ihmisiä riippuvaiseksi itsestäni.
Haluan, että Jumala käyttää minua koskettamaan ihmisiä, -
mutta jos he saavat ansiostani suoran yhteyden Jumalaan, -
heidän on mentävä sinne, missä voivat päästä eteenpäin -
sen sijaan, että roikkuisivat minussa.
Voin viedä teidät Herran luo, ja sitten Pyhä Henki ohjaa teitä.
Saarnaan itseni tarpeettomaksi, niin että olette omillanne -
ja kasvatte, ettekä tarvitse minua. Jos joku haluaa jatkaa kanssani, -
koska on kiitollinen siitä, mitä Jumala on näyttänyt hänelle kauttani, -
se on hienoa, mutta sen tulee perustua yhteyteen, ei valtaan.
Siinä on valtava ero.
En yleensä puhu tästä julkisesti, mutta kulissien takana sanon usein, -
että Herran palvelijat ovat monesti todella epävarmoja ihmisiä.
He kaipaavat ihmisten hyväksyntää sen sijaan, että turvaisivat Herraan.
Siksi on niin paljon manipulointia ja väärää vallankäyttöä.
Kaikki johtuu siitä, ettemme ole opetuslapsia, aikuisia uskossamme.
Paavalin mukaan meidän pitää oppia nämä asiat ja opettaa ne ihmisille, -
jotka voivat opettaa muita ja toimia itsenäisesti.
Tee ihmiset riippuvaisiksi Herrasta, älä itsestäsi.
Auta heitä saamaan elävä suhde Häneen ja opeta heille Sanaa, -
jotta he voivat toimia suoraan Herran alaisuudessa ja johdossa.
Tämä on tärkeä osa opetuslapseutta. Nämä asiat ovat muuttaneet elämäni.
Tähän työni keskittyy.
Koen, että Herra puhuu sinulle. Ehkä tämä kuulostaa sinusta hyvältä, -
mutta koet olevasi vasta aivan alussa, lähtökuopissa.
Sinusta tuntuu, että sinun on juostava jatkuvasti rukoiltavana, -
eikä Jumala paranna, siunaa tai vapauta sinua suoraan.
"En ole vielä noin pitkällä, mitä siis teen?"
On paljon ihmisiä, jotka voivat auttaa, ja opetusta on paljon saatavilla.
Käytä niitä hyväksesi. Ei ole mitään syytä, -
ettet voisi päästä eteenpäin opetuslapseusprosessissa.
Tätä Herra on kutsunut minut tekemään, ja tästä opetan.
Aikamme on nyt lopussa, mutta jatkan ensi kerralla opetusta -
toisen Timoteuskirjeen luvusta 2 opetuslapseuteen liittyen.
Haluan myös sanoa, että minulla on CD- ja DVD-levyjä opetuslapseudesta.
Olemme myös koonneet paketin, jossa on erilaisia aineistoja.
Jos koet, ettet tiedä, mistä aloittaa, tässä on hyvä paikka.
Mainoksista saat lisätietoja.
Kannattaa hyödyntää tarjous ja tilata paketti jo tänään.
Ensi jaksossa jatkan taas opetustani opetuslapseusevankelioinnista.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia.
Jos uskot, että meidän tulee tehdä opetuslapsia, ei vain käännyttää, -
kannattaa hankkia koko paketti, johon kuuluu opetuslapseuskurssin lisäksi -
kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin kautta sinusta tulee opetus- lapsi ja opit tekemään opetuslapsia.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
2. Tim. 2:2. "Ja minkä olet kuullut minulta ja minkä monet -
ovat todistaneet, usko se luotettaville miehille, -
jotka sitten ovat soveliaita muitakin opettamaan."
Hänen nimensä on Mark Becking.
Hän oli menestyvä psykologi, joka koulutti johtajia Hollannissa.
Hän uppoutui Andrewin opetuksiin, ja hänen elämänsä muuttui täysin.
Jokin sisälläni vastusti ajatusta palata vanhaan ammattiini.
Se oli ristiinnaulittu.
Identiteettini ei ollut enää siinä, että olin psykologi, vaan Kristuksessa.
Halusin vain kertoa hyvää sanomaa.
Mark halusi syvemmälle armon ja uskon opetukseen -
ja meni Charis-raamattukouluun Englannin Walsalliin.
Kun hän valmistui, koulun johtaja näki, että hänellä oli hyvät johtamistaidot -
ja pyysi häntä perustamaan raamattukoulun Hollantiin.
Markin johtama Charis-raamattukoulu on yksi menestyneimmistä.
Hän valvoi 20 000 tuntia kestänyttä oppimateriaalien käännösprojektia.
Jumala antoi tarpeeksi kääntäjiä. Ensimmäisen vuoden kirjat -
on nyt käännetty, ja toisen vuoden kirjoja käännetään juuri.
Mark on saanut kouluun 90 koko- ja osa-aikaista opiskelijaa, -
ja ensi vuonna tilat jäävät pieniksi.
Herra on siunannut koulua. "Jos Herra ei huonetta rakenna, -
niin sen rakentajat turhaan vaivaa näkevät." Siksi koulu kukoistaa.
Ruudulla näkyvästä osoitteesta saat lisää tietoa -
Alankomaiden Charis-raamattukoulusta.
Suomennos: Anni Lähteenmäki